Consiliul Județean Sălaj, Centrul de Cultură și Artă al Județului Sălaj și Casa de Cultură a Sindicatelor din Zalău organizează marți, 19 martie 2024, începând cu ora 18, la Casa de Cultură a Sindicatelor din Zalău, producția de primăvară a claselor de folclor. Este vorba despre elevi din secțiile de folclor ale Centrului de Cultură și Artă al Județului Sălaj. Participă Orchestra de tineret "Rapsozii Sălajului", Ansamblul folcloric "Meseșul Junior", secția maghiară a Școlii Populare, Orchestra Școlii Populare de Arte și Meserii, Atelierul de Joc Popular și clasele de dansuri ale Școlii, Ansamblul "Mugur, mugurel". Spectacolul va fi prezentat de Diana Dragoș, iar intrarea este liberă.